Nihan kayatnākna de sang sewakadharmma sang mahyun luputeng janmasaṃsāra_ hana sang hyang tattwajñāna ngaranira_ ya tika kawruhaknanta rumuhun lawanika dewatānya_ enak pwa wruh ta ring sang hyang tattwajñāna_ niyata sira tumon janmasangsāra mwang mantuka ri sangkanya__ aparanika sinanggah sang hyang tattwajñāna ngaranira_ sugyan mangkana linga sang para, anam pih sang hyang tattwajñāna ngaranira anung pinakabungkah ning tattwa kabeh_ ndya lwirnya nihan__1